**Comunicat de presă**

**3,66% - rata şomajului înregistrat în evidenţele AJOFM Argeș în luna noiembrie 2024**

La sfârșitul lunii noiembrie, în evidențele Agenției Județene pentru Ocuparea Forței de Muncă Argeș erau înregistrați 8.479 șomeri (din care 3.926 femei), rata șomajului fiind de 3,66%.

Comparativ cu luna precedentă, când rata șomajului a fost de 3,58%, în această lună acest indicator a înregistrat o ușoară creștere cu 0,08 p.p..

Din totalul de 8.479 persoane înregistrate în evidențele AJOFM Argeș, 1.893 erau beneficiari de indemnizţie de şomaj, iar 6.586 erau șomeri neindemnizați. În ceea ce privește mediul de rezidență, 7.291 șomeri provin din mediul rural și 1.188 sunt din mediul urban.

Structura șomajului pe grupe de vârste se prezintă sugestiv astfel:

|  |  |
| --- | --- |
| Grupa de vârstă | Stoc la finele lunii |
| Total | 8.479 |
| < 25 ani | 635 |
| între 25-29 | 475 |
| între 30-39 | 1.626 |
| între 40-49 | 2.185 |
| între 50-55 | 1.654 |
| peste 55 ani | 1.904 |

Șomerii cu studii gimnaziale au ponderea cea mai mare în totalul şomerilor înregistraţi în evidenţele AJOFM Argeș (32,73%), urmați de cei cu studii primare (28,35%) și de cei cu nivel de instruire profesional/arte și meserii (15,57%). Șomerii cu studii liceale și postliceale reprezintă 14,79% din totalul șomerilor înregistrați, iar cei cu studii superioare 3,69%. Șomerii fără studii reprezintă 4,87 % din totalul șomerilor înregistrați.

Structura șomerilor înregistrați pe nivel de ocupabilitate, stabilit prin profilare, se prezintă astfel: 1.731 persoane foarte greu ocupabile, 3.069 greu ocupabile, 3.280 mediu ocupabile și 399 persoane ușor ocupabile. Încadrarea într-o categorie de ocupabilitate se realizează ca urmare a activităţii de profilare a persoanelor înregistrate în evidenţele noastre.

**Agenția Județeană pentru Ocuparea Forței de Muncă Argeș**